Legal Document

Category: 1433

Text:
4. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 184 της 11/17 Μαρτ. 1972 (ΦΕΚ Α΄ 40) Περί καταργήσεως έδρας Ξένων Γλωσσών και ιδρύσεως θέσεως ειδικού Καθηγητού Γαλλικής Γλώσσης παρά τω Ε.Μ.Πολυτεχνείω. Έχοντες υπ’ όψιν : α)Τας διατάξεις του άρθρ. 31 (παρ. 3 και 4) του Ν.Δ. 3974/1959, και 1 του Α.Ν. 553/1968 «περί Βοηθητικού  Διδακτικού Προσωπικού των Ανωτάτων Εκπαιδευτικών Ιδρυμάτων», β)την γνώμην της Συγκλήτου του Ε.Μ. Πολυτεχνείου (Συνεδρίαι 30.4.1971), γ)την υπ’ αριθ. 945/1971 σύμφωνον γνώμην του Ανωτάτου Συμβουλίου Δημοσίων Υπηρεσιών, δ)την υπ’ αριθ. 733/71 γνωμοδότησιν του Συμβουλίου της Επικρατείας, προτάσει των Ημετέρων επί της Εθνικής Παιδείας, και Θρησκευμάτων και επί των Οικονομικών Υπουργών, απεφασίσαμεν και διατάσσομεν: Άρθρ.1.-Η παρά τω Ε.Μ.Πολυτεχνείω υφισταμένη κενή έκτακτος έδρα Ξένων Γλωσσών (Γερμανικής ή Γαλλικής) καταργείται και αντ’ αυτής ιδρύεται μία θέσις ειδικού Καθηγητού Ξένων Γλωσσών (Γερμανικής ή Γαλλικής γλώσσης) επί βαθμώ 7ω2ω (Α΄ Κατηγορίας). Η θέσις αύτη δύναται να πληρούται κατά τας διατάξεις της παρ. 2 του άρθρ. 7 του Ν.Δ. 3974/1959. Η ανωτέρω ιδρυθείσα θέσις, ωρίσθη ως θέσις Ειδικού Καθηγητού Γαλλικής Γλώσσης δια του Π.Δ. 291 της 15/25 Σεπτ. 1973 (ΦΕΚ Α΄ 237). Άρθρ.2.-Αι δια του άρθρ. 4 του υπ’ αριθ. 43/1971 (ΦΕΚ 126 Α΄) Β.Δ/τος ορισθείσαι παρά τη δια του άρθρ. 1 του παρόντος καταργουμένη εκτάκτω έδρα Ξένων Γλωσσών 7 θέσεις Βοηθών μεταφέρονται υπαγόμεναι εφ’ εξής εις την έκτακτον έδραν της Φιλοσοφίας του αυτού ιδρύματος. Εις τον αυτό επί της Εθνικής Παιδείας και Θρησκευμάτων Υπουργόν, ανατίθεμεν την δημοσίευσιν και εκτέλεσιν του παρόντος Β.Δ/τος/